ਅਭਿਨੇਤਰੀ ਬਿਪਾਸ਼ਾ ਬਾਸੂ ਨੂੰ ਬੀਤੇ ਦਿਨੀਂ ਇੱਕ ਵੱਡੇ ਸਮਾਰੋਹ ਵਿੱਚ ‘ਗੋਲਡਨ ਸਕਰੀਨ ਐਵਾਰਡ’ ਨਾਲ ਸਨਮਾਨਤ ਕੀਤਾ ਗਿਆ ਜਦੋਂਕਿ ਐਵਾਰਡ ਲੈਣ ਤੋਂ ਠੀਕ ਦਸ ਮਿੰਟ ਪਹਿਲਾਂ ਉਸ ਦੇ ਪ੍ਰੇਮੀ ਇਮਰਾਨ ਹਾਸ਼ਮੀ ਨੇ ਉਸ ਨੂੰ ਨਾ ਕੇਵਲ ਗਾਲ੍ਹਾਂ ਹੀ ਕੱਢੀਆਂ ਸਨ ਸਗੋਂ ਇੱਕ ਜ਼ੋਰਦਾਰ ਥੱਪੜ ਵੀ ਮਾਰਿਆ ਸੀ। ਦਰਅਸਲ ਉਪਰੋਕਤ ਸਾਰਾ ਕੁਝ ਨਕਲੀ ਸੀ ਤੇ ਬਿਪਾਸ਼ਾ ਬਾਸੂ ਦੀ ਅਗਲੀ ਫ਼ਿਲਮ ‘ਰਾਜ਼-3’ ਦੀ ਸ਼ੂਟਿੰਗ ਦਾ ਹੀ ਇੱਕ ਦ੍ਰਿਸ਼ ਸੀ। ਵਿਸ਼ੇਸ਼ ਫ਼ਿਲਮਜ਼ ਦੇ ਮਾਲਕ ਭਰਾਵਾਂ ਮਹੇਸ਼ ਭੱਟ ਅਤੇ ਮੁਕੇਸ਼ ਭੱਟ ਦੀ ਇਹ ਫ਼ਿਲਮ ਇੱਕ ਪ੍ਰੇਮ ਤਿਕੋਣ ਹੈ ਜਿਸ ਵਿੱਚ ਇਮਰਾਨ ਹਾਸ਼ਮੀ, ਬਿਪਾਸ਼ਾ ਬਾਸੂ ਅਤੇ ‘ਰਾਜ਼-2’ ਦੀ ਹੀਰੋਇਨ ਰਹਿ ਚੁੱਕੀ ਅਭਿਨੇਤਰੀ ਈਸ਼ਾ ਗੁਪਤਾ ਦੀਆਂ ਮੁੱਖ ਭੂਮਿਕਾਵਾਂ ਹਨ।
ਤੇਜ਼ ’ਚ ਸਮੀਰਾ ਤੇ ਕੰਗਣਾ ਆਹਮੋ-ਸਾਹਮਣੇ  ਹਨ। ਰਤਨ ਜੈਨ ਦੀ ਫ਼ਿਲਮ ‘ਤੇਜ਼’ ਨਾਲ ਸਮੀਰਾ ਰੈੱਡੀ ਦੇ ਸਿਤਾਰੇ ਮਾਇਆ ਨਗਰੀ ਵਿੱਚ ਤੇਜ਼ ਹੋਣ ਦੀ ਸੰਭਾਵਨਾ ਹੈ ਨਹੀਂ ਤਾਂ ਪਿਛਲੇ ਕੁਝ ਸਮੇਂ ਤੋਂ ਮੋਟੀ ਹੋ ਰਹੀ ਸਮੀਰਾ ਦੀ ਪੁੱਛਗਿੱਛ ਕਾਲੀਵੁੱਡ ਤੇ ਮਲਿਆਲਮ ਫ਼ਿਲਮਾਂ ਵਿੱਚ ਹੀ ਵਧੇਰੇ ਹੈ। ਸਮੀਰਾ ਨੂੰ ਕੋਈ ਪਸੰਦ ਕਰੇ ਜਾਂ ਨਾ ਕਰੇ ਪਰ ਪ੍ਰਸਿੱਧ ਅਭਿਨੇਤਾ ਕਮਲ ਹਸਨ ਨੇ ਸੁੰਦਰਤਾ ਤੋਂ ਲੈ ਕੇ ਪ੍ਰਤਿਭਾ ਤਕ ਸਮੀਰਾ ਨੂੰ ਸਭ ਤੋਂ ਜ਼ਿਆਦਾ ਪਸੰਦ ਕੀਤਾ ਹੈ। ਸਮੀਰਾ ਦਾ ਚਮਕ ਦਮਕ ਤੋਂ ਪਰੇ ਇੱਕ ਯਾਦਗਾਰੀ ਕਿਰਦਾਰ ਕਮਲ ਹਸਨ ਨੇ ਖਾਸ ਰੂਪ ਵਿੱਚ ਰਚਿਆ ਹੈ। ਜਿੱਥੋਂ ਤਕ ਮੋਟੇ ਹੋਣ ਦੀ ਗੱਲ ਹੈ ਤਾਂ ਮੋਟਾਪੇ ਦੇ ਅੰਸ਼ ਸਮੀਰਾ ਰੈੱਡੀ ਵਿੱਚ ਖ਼ਾਨਦਾਨੀ ਹਨ। ਉਸ ਦੇ ਦਾਦਕੇ-ਨਾਨਕੇ ਵੀ ਮੋਟਾਪੇ ਦੀ ਸਮੱਸਿਆ ਨਾਲ ਜੂਝਦੇ ਰਹੇ ਹਨ ਪਰ ਸਮੀਰਾ ਦੇ ਹਿਸਾਬ-ਕਿਤਾਬ ਦਾ ਮੋਟਾਪਾ ਉਸ ਨੂੰ ਕਾਲੀਵੁੱਡ ਵਿੱਚ ਰਾਸ ਆਇਆ ਹੈ ਕਿਉਂਕਿ ਕੰਨੜ ਤੇ ਤੇਲਗੂ/ਮਲਿਆਲਮ ਫ਼ਿਲਮਾਂ ਵਿੱਚ ਨਾਇਕਾ ਮੋਟੀ ਹੀ ਹੋਵੇ ਤਾਂ ਜ਼ਿਆਦਾ ਜੱਚਦੀ ਹੈ। ਗੱਲ ਸਮੀਰਾ ਦੀ ਹਿੰਦੀ ਫ਼ਿਲਮ ‘ਤੇਜ਼’ ਦੀ ਵੀ ਕਰ ਲਈਏ ਤਾਂ ਸਮੀਰਾ ਦੇ ਨਾਲ ਅਜੈ ਦੇਵਗਨ, ਅਨਿਲ ਕਪੂਰ, ਮੋਹਨ ਲਾਲ ਤੇ ਜ਼ਾਇਦ ਖਾਨ ਜਿਹੇ ਮਸ਼ਹੂਰ ਸਿਤਾਰੇ ਹਨ।
ਵੱਡੀ ਗੱਲ ਇਹ ਹੈ ਕਿ ‘ਤੇਜ਼’ ਵਿੱਚ ਕੰਗਨਾ ਰਾਣਾਵਤ ਤੇ ਸਮੀਰਾ ਰੈੱਡੀ ਦੀ ਬਰਾਬਰ ਦੀ ਭੂਮਿਕਾ ਹੈ। ਸਮੀਰਾ ਵਿਅਕਤੀਗਤ ਤੌਰ ’ਤੇ ਪਤਲੀ ਹੋਣਾ ਚਾਹੁੰਦੀ ਹੈ। ਉਸ ਨੂੰ ਖ਼ੁਸ਼ੀ ਹੈ ਕਿ ਫ਼ਿਲਮ ‘ਤੇਜ਼’ ਦੇ ਨਿਰਦੇਸ਼ਕ ਪ੍ਰਿਆ ਦਰਸ਼ਨ ਨੇ ਅਗਲੀਆਂ ਫ਼ਿਲਮਾਂ ਦੇ ਵਾਅਦੇ ਉਸ ਨਾਲ ਕੀਤੇ ਹਨ। ਤਦ ਤਕ ਸਮੀਰਾ ਕਸਰਤ ਤੇ ਹੋਰ ਪ੍ਰਯੋਗ ਕਰਕੇ ਜਿਸਮ ਨੂੰ ਥੋੜ੍ਹਾ ਲਚਕੀਲਾ ਬਣਾਏਗੀ। ਫ਼ਿਲਮ ‘ਤੇਜ਼’ ਅਤਿਵਾਦ ਦੇ ਵਿਸ਼ੇ ਉਪਰ ਹੈ ਤੇ ਇਸ ਵਿੱਚ ਲੰਡਨ ਤੋਂ ਪੈਰਿਸ ਤਕ ਦੀਆਂ ਸ਼ਾਨਦਾਰ ਲੋਕੇਸ਼ਨਾਂ ਹਨ। ਸਮੀਰਾ ਵੀ ਚਾਹੁੰਦੀ ਹੈ ਕਿ ਸੰਸਾਰ ਵਿੱਚ ਅਮਨ ਚੈਨ ਰਹੇ। ਪ੍ਰਿਆ ਦਰਸ਼ਨ ਨੇ ਬਿਲਕੁਲ ਨਵੇਂ ਤਰੀਕੇ ਨਾਲ ਸਮੱਸਿਆ ਤੇ ਮਨੋਰੰਜਨ ਦਾ ਵਧੀਆ ਸੁਮੇਲ ‘ਤੇਜ਼’ ਵਿੱਚ ਕੀਤਾ ਹੈ। ਸਮੀਰਾ ਨੂੰ ਅਜੈ ਦੇਵਗਨ ਜਿਹੇ ਸਟਾਰ ਨਾਇਕ ਵੱਲੋਂ ਪ੍ਰਸ਼ੰਸਾ ਦਿੱਤੇ ਜਾਣੀ ਇਸ ਗੱਲ ਦਾ ਸੰਕੇਤ ਹੈ ਕਿ ਜੇ ਪੀਜ਼ਾ, ਕੋਕ ਤੇ ਪੈਟੀ ਆਦਿ ਖਾਣੀ ਸਮੀਰਾ ਛੱਡ ਦੇਵੇ ਤਾਂ ਅੱਜ ਵੀ ਆਕਰਸ਼ਕ ਨਾਇਕਾਵਾਂ ਵਿੱਚ ਉਹ ਚੋਟੀ ’ਤੇ ਸ਼ੁਮਾਰ ਹੋ ਸਕਦੀ ਹੈ।

ਸੋਨਾਲੀ ਬੇਂਦਰੇ ਦੇ ਵਧਦੇ ਪ੍ਰਸ਼ੰਸਕ ਐਨੀ ਜ਼ਿਆਦਾ ਮਸ਼ਹੂਰ ਸੋਨਾਲੀ ਬੇਂਦਰੇ ਫ਼ਿਲਮਾਂ ਨੇ ਨਹੀਂ ਸੀ ਕੀਤੀ ਜਿੰਨੀ ਛੋਟੇ ਪਰਦੇ ਨੇ ਕਰ ਦਿੱਤੀ ਹੈ। ਅੱਜ ਸੋਨਾਲੀ ਦੇ ਚਹੇਤਿਆਂ ਦੀ ਘਾਟ ਨਹੀਂ ਹੈ। ਆਕਰਸ਼ਕ ਤੇ ਦਿਲ ਖਿੱਚਵੀਂ ਸਰੀਰਕ ਭਾਸ਼ਾ ਨਾਲ ਸੋਨਾਲੀ ਨੇ ਵੱਡੀਆਂ-ਵੱਡੀਆਂ ਕੰਪਨੀਆਂ ਦੇ ਉਤਪਾਦ ਵੀ ਮਸ਼ਹੂਰੀ ਲਈ ਆਪਣੇ ਕੋਲ ਖਿੱਚ ਲਏ ਹਨ। ਹੈਦਰਾਬਾਦ ਦੀ ਇੱਕ ਮਸ਼ਹੂਰ ਗਹਿਣਿਆਂ ਦੀ ਦੁਕਾਨ ’ਤੇ ਅਕਸਰ ਸੋਨਾਲੀ ਦਾ ਆਉਣਾ ਜਾਣਾ ਹੈ। ਇਸ ਦੁਕਾਨ ਦੇ ਮਾਲਕ ਨੇ ਆਪਣੀ ਨਵੀਂ ਦੁਕਾਨ ਦੇ ਮਹੂਰਤ ’ਤੇ ਸੋਨਾਲੀ ਨੂੰ ਸੱਦਿਆ। ਇੱਕ ਮਾਲ ਵਿੱਚ ਸਥਿਤ ਇਸ ਦੁਕਾਨ ਦੇ ਉਦਘਾਟਨ ਸਮੇਂ ਕਾਫ਼ੀ ਭੀੜ ਇਕੱਠੀ ਹੋ ਗਈ ਤੇ ਪ੍ਰਸ਼ੰਸਕ ਸੋਨਾਲੀ-ਸੋਨਾਲੀ ਦੇ ਨਾਅਰੇ ਲਾਉਣ ਲੱਗੇ। ਸੋਨਾਲੀ ਜ਼ਿਆਦਾ ਭੀੜ ਦੇਖ ਕੇ ਖ਼ੂਬ ਖ਼ੁਸ਼ ਹੋਈ ਪਰ ਘਬਰਾ ਗਈ। ਪਹਿਲਾਂ ਹੀ ਮੌਜੂਦ ਦੋ ਦਰਜਨ ਸੁਰੱਖਿਆ ਕਰਮਚਾਰੀਆਂ ਤੋਂ ਇਲਾਵਾ ਬੇਕਾਬੂ ਭੀੜ ਦੇਖ ਕੇ ਦੁਕਾਨ ਮਾਲਕਾਂ ਨੇ ਐਨੇ ਹੀ ਹੋਰ ਸੁਰੱਖਿਆ ਕਰਮਚਾਰੀ ਬੁਲਾਏ। ਸੋਨਾਲੀ ਆਪਣੇ ਅਥਾਹ ਪ੍ਰਸ਼ੰਸਕ ਦੇਖ ਕੇ ਨਵੀਂ ਊਰਜਾ ਨਾਲ ਮੁੰਬਈ ਵਾਪਸ ਪਰਤੀ।

ਪ੍ਰਸ਼ਨਃ  ਫ਼ਿਲਮ ‘ਤੇਜ਼’ ਦੇ ਅਦਾਕਾਰਾਂ ਦੇ ਨਾਮ ਦਸੋ?


ਉੱਤਰਃ ਫ਼ਿਲਮ ‘ਤੇਜ਼’ ਦੇ ਮੁਖ ਅਦਾਕਾਰ ਸਮੀਰਾ , ਅਜੈ ਦੇਵਗਨ, ਅਨਿਲ ਕਪੂਰ, ਮੋਹਨ ਲਾਲ ,ਜ਼ਾਇਦ ਖਾਨ, ਕੰਗਨਾ ਰਾਣਾਵਤ ਹਨ।